# Alastonkulttuuri

### Wikipedia

| Tätä artikkelia tai artikkelin osaa on pyydetty parannettavaksi.
Syy: Vaatii yleistä korjaamista, erityisesti kieli ja tyyli Voit auttaa Wikipediaa parantamalla artikkelia. Lisää tietoa saattaa olla keskustelusivulla.

Alastonkulttuurilla on pitkät perinteet, jotka ulottuvat antiikin aikoihin asti. Kuitenkin järjestäytynyt alastonkulttuurin harrastaminen alkoi levitä vasta 1900-luvun alussa. Tällöin muun muassa Saksassa alastonkulttuuria harrastavat ihmiset kokoontuivat kesäisin maaseudun rauhaan puhtaiden järvien äärelle. Tätä voidaankin pitää FKK-kulttuurin (Freikörperkultur) alkuna. Freikörperkultur ei toki ole ainoa alastonkulttuuri maailmassa, se on vain yksi Euroopan levinneimpiä alastonkulttuurien alkulähteitä.

## [muokkaa] Saksan Freikörperkulturin syntyvaiheet

Aatteellinen alastomuus eli nudismi sai alkunsa filosofi Jean-Jacques Rousseaun (s.1712-k.1778) ajatuksista. Hän esitti ajatuksen: ihminen takasin luontoon eli "back to nature" ja terve sielu terveessä kehossa. Tähän perustuu koko alastomuusideologia.

1. Terve sielu tarkoittaa, että ihminen on henkisesti vahva, vahva myös alastomana. Ihminen on luonnostaan sosiaalinen ja näin ollen vahvuutta haetaan sosiaalisella pohjalla.
2. Terveessä kehossa vaalitaan terveyttä kaikin keinoin, esim. terveelliset elämäntavat ja terveellinen ruoka. Sen takia naturismissa on myös monilla mukana vegetarismi.lähde? Uskotaan, että kasviperäisen ruoan syöminen on terveyttä lisäävää. Filosofi Jean-Jacques Rousseau oli palauttamassa tämän tyyppistä luonnollista ihmistä takaisin luontoon. Nudismiin liitetyt aatteet kehittyivät Sveitsissä, Itävallassa ja Saksassa, jossa luonnollisesti piti olla pykälää parempia, eli he olivat alastomuuden lisäksi vegetaristeja, eivätkä käyttäneet alkoholia tai tupakoineet. Ranskankielinen maailma omaksui tämän ideologian laajempaan käyttöön.

Aatteelliseen alastomuuteen perustuvia yhdistyksiä alkoi ilmaantua Euroopassa 1900-luvun puolella. Kuitenkin 1800-luvun loppupuolella oli jo liikehdintää, joka tähtäsi nudistien aatteelliseen toimintaan.

FKK:n historia on pitkä ja ideologian kehittäjiä on ollut monia, niistä tunnetuimpia ovat Lord Monboddo (1714-1779), Georg Christoph Lichtenbergs (1742-1799), Alice Bloch, Adolf & Irmgard Koch, Walter Fränzel, Eduard Fankhauser sekä Christine Fankhauser. Vähitellen naturismi on levinnyt ympäri maailmaa ja nykyisin suuria naturistimaita ovat mm. USA, Ranska ja Saksa, joiden pohjana ovat nudismiin liitetyt ideologiat. Aatteellinen alastomuus on pohjana monelle yhdistykselle, tunnetuin on FKK-kulttuuri. Myös Kansainvälinen naturistiliitto eli INF perustettiin aatteellisen ja filosofisen alastomuuden pohjalle ja vanha FKK-kulttuuri jäi toiminnaltaan itsenäiseksi. Naturismi nykymuodossaan määriteltiin vuonna 1974 Ranskan nudistikaupungissa Cap D'Agdessa. Tunnetuin Freikörperkultur naturistiyhdistys on jo täyttänyt 50 vuotta. Freikörperkultuuri on myös pohjana Ruotsin ja Tanskan alastomuuskulttuurissa, joiden toiminnan alku on jo 1900-luvun alkupuolella.

Esimerkiksi toisen maailmansodan aikana kaikki Saksan alastonyhdistykset olivat kiellettyjä ja ne painuivat maan alle. Sodan loputtua politiikka astui mukaan alastomuuskulttuurin muokkaukseen Saksan jakamisen myötä. Toisen maailmansodan jälkeen muodostetussa DDR:ssä annettiin laki, jolla Nudismi sai lainsuojan. Laki oli nimeltään Nudismin laillistava laki (vapaa käännös). Adolf & Irmgard Koch nousivat suosioon ja heidän kehittämänsä ajatus ihmisen terveyden vaalimisesta sai suuren kannatuksen. FKK ei alussa ollut kovinkaan vapaa DDR:n puolella vaan melkein sotilaallisesti järjestäytynyttä, jossa terveen ruumiinkulttuurin harjoittaminen oli pakko. Vapaus koskee tässä todella vain vapautta vaatteista.

Länsi-Saksan puolella FKK-kulttuurin kehitys kulki Toisen Maailmansodan jälkeen omaa rataansa, joten sen kehitys on ollut hieman kaksijakoista. FKK-kulttuuri rantautui myös kommunistisiin valtioihin DDR:n kehittämän mallin mukaan ja nykyään Venäjä on vahvasti mukana alastonkulttuurissa tämän vanhan FKK-kulttuurin ajattelun pohjalla.

## [muokkaa] Alastonkulttuurien lehdet ja julkaisut

Vanhimpia alastomuuskulttuuria käsitteleviä julkaisuja, lehtiä ja kirjoja on julkaistu 1900-luvun alkupuolelta asti. Kansainvälisiä julkaisuja ovat esim. Sonnenfreunde, Paradies, Lotus, Nudist, FKK-Magazin, Naturally, Sunshine & Health ja Sun & Health. WNN (World of the Nudest Nudist) eli maailmanlaajuinen "Smooth nudist" -kulttuurin yhteenliittymä julkaisee Nudest-lehteä. Saksalaisia lehtiä ovat muun muassa Sonnenfreunde, Lachendes Leben, Nudist, Mensch und Natur, Jung & Frei, Paradies ja Helios [1].

Vanhimpia Ruotsin lehtiä ovat Solvännen ja Tidlosä. Suomessa ei julkaista tällä hetkellä yhtään paperimuodossa olevaa naturismia käsittelevää myynnissä olevaa lehteä.

## [muokkaa] Naturismin katto-organisaatio International Naturist Federation

Vuonna 1974 Ranskan nudistikaupungissa määriteltiin naturismin käsite FKK-kulttuurin tiimoilta ja myös Kansainvälinen naturistiliitto perustettiin tälle pohjalle.

FKK-kulttuurin innoittamina on kehittynyt paljon muitakin yhteenliittymiä. Yhteinen nimittäjä kaikelle on filosofi Jean-Jacques Rousseaun elämänfilosofia, jonka mukaan jos elämän pohja on kohdallaan, niin myös kaikki muukin on kunnossa. Toisin sanoen "Terve sielu terveessä kehossa".

## [muokkaa] Miten alastomuuskulttuuri tuli Suomeen

Suomessa alastomuus on ollut esillä vuosisatoja, koska tapoihin on kuulunut, että on uitu ja saunottu alasti. Varsinainen järjestäytynyt nudismi levisi Suomeen joskus 1960-luvulla.

Suomeen rakennettiin ensimmäinen nykyaikainen uimahalli 1928. Siinä perinteisestä suomalaisesta saunakulttuurista poiketen miehet ja naiset eivät käyttäneet tiloja yhtä aikaa. Yrjönkadun uimahallin on suunnitellut arkkitehti Väinö Vähäkallio ja alusta asti siellä oli eri vuorot miehille ja naisille. Pian tämän jälkeen rakennettiin myös Turun vanha uimahalli. Kaikki sen jälkeen rakennetut uimahallit ovat perustuneet siihen ajattelutapaan, että miehille ja naisille on oltava erilliset peseytymis-, puku- ja saunatilat. Allastilat ovat olleet yhteiset, mutta niissä on ollut uimapuvun käyttöpakko. Kuitenkin lähivuosina Suomeen on tullut joitakin sellaisia paikkoja, joissa osa tiloista on tarkoitettu naisten ja miesten yhteiskäyttöön ilman uimapukuja. Kuuluisin tällainen paikka on Vuokatissa oleva Katinkullan kylpylä.

## [muokkaa] Naturistiyhdistykset Suomessa

Suomen rekisteröidyillä naturistiyhdistyksillä on yhteistyöelimenä vuonna 2004 perustettu Suomen Naturistiliitto - Naturist union of Finland ry. Lisätietoja suomalaisista naturistiyhdistyksistä löytyy sivulta naturismi

## [muokkaa] Nudismin ja naturismin ero ideologiana

NUDISMI (<lat), alastomuuden harrastaminen.

NUDISTI (<lat.), alastomuuden nudismin harrastaja.

NATURISMI , aatteellinen alastomuus.

NATURISTI , aatteellisen alastomuuden harrastaja, usein naturistiyhdistyksen jäseneksi liittynyt.

Suomessa aatteellisia alastomuuden harrastajia kutsutaan naturisteiksi. Arkikielessä on myös sana naku, joka perustuu Ruotsin sanaan naken eli ’alaston’. Järjestäytynyttä alastonta kuvaava sana on naturisti. Naturismi on myös sosiaalista alastomuutta. Sana naturisti perustuu luontoa tarkoittavaan latinan sanaan natura.

Naturismi määriteltiin (International Naturist Federation (INF)) nudistikaupungissa Cap d'Agde 1974 pidetyssä alastomien yhteistilaisuudessa.

Vanha, pelkkä alastomuuden harrastaminen (nudismi) sai kilpailijan naturismin määrittelyn jälkeen. Naturismin keskeisin idea on vapauttaa eri sukupuolia tarpeettomista keskinäisistä jännitteistä. Naturismiin kuuluu oleellisena osana harrastaa nakuilua yhdessä muiden nakuilijoiden kanssa. Naturismiin kuuluu myös tavoite pelata erilaisia pelejä alastomana toisten nakuilijoiden kera, sekä järjestää muitakin yhteisiä alastontilaisuuksia.

Naturismin julistus: "Naturismi on luonnon kanssa sopusoinnussa oleva elämäntapa, johon kuuluu yhteinen alastomana toimiminen yhdistyneenä omanarvontunnon vahvistamiseen sekä toisten ja ympäristön huomioon ottamiseen".

Alastonkulttuureissa on mukana monia erilaisia ilmiöitä, kuten kehon maalaamista Body Painting ja eri urheilumuotoja nakuna harrastavat yhteisöt kuten nakujuoksijat, nakupyöräily jne.

## [muokkaa] Katso myös

- Yläosattomuus
- Naturismi
- Nudismi
- Smooth-kulttuuri (nudest nudist)

## [muokkaa] Aiheesta muualla

- INF International Naturist Federation
- http://www.naturist.de
- Suomen Naturistiliitto - Naturist union of Finland ry
- http://www.lucidcafe.com/library/96jun/rousseau.html
- I Nudisti, Nudisti italiani

## [muokkaa] Lähteitä

- Michael's Seiten
- Online-Museum der Freikörperkultur.

1. ^ - http://www.michis-seiten.de/seite018.html Saksan lehtiä

Haettu osoitteesta http://fi.wikipedia.org../../../a/l/a/Alastonkulttuuri.html

Luokat: Huomiota kaipaavat sivut | Puutteelliset lähdemerkinnät | Elämänfilosofia

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Esperanto
- Français
- Magyar
- Nederlands
- 日本語